राज्य बनने के 18 साल बाद उत्तराखंड क्रिकेट लिए सोमवार का दिन अहम रहा। दिल्ली में बीसीसीआई की प्रशासक समिति के साथ हुई बैठक में राज्य की चारों क्रिकेट एसोसिएशनों ने अपना-अपना पक्ष रखा। प्रेस क्लब में पत्रकारों से बातचीत में खेल मंत्री अरविंद पांडे ने दिल्ली में हुई बैठक की जानकारी देते हुए बताया कि राज्य के लिए क्रिकेट के सुनहरे भविष्य की शुरुआत हो चुकी है। उन्होंने कहा कि दिल्ली में हुई बैठक में उत्तराखंड की चारों एसोसिएशनों ने अपना पक्ष रखा। उत्तरांचल क्रिकेट एसोसिएशन को छोड़कर बाकी तीन एसोसिएशनों ने मान्यता को लेकर बीसीसीआई के सामने एकजुटता दिखाई। इसके बाद बीसीसीआई ने उत्तराखंड क्रिकेट के लिए नौ सदस्यीय कॉन्सेंसस कमेटी को मंजूरी दी।